จับตา BANPU กำไร Q1 โตทะลักเกิน 400% ราคาถ่านหินพุ่ง-รับรู้ Barnett เต็มปีหนุน
จับตา BANPU กำไร Q1 โตทะลักเกิน 400% ราคาถ่านหินพุ่ง-รับรู้ Barnett เต็มปีหนุน แนะซื้อเป้า 15 บาท
BANPU จับตากำไร Q1 โตทะลักเกิน 400% ราคาถ่านหินพุ่ง-รับรู้ Barnett เต็มปีหนุน แนะซื้อเป้า 15 บาท
18 พ.ค. 2565

บล.เคทีบีเอสที ระบุในบทวิเคราะห์วันนี้ (6 พ.ค.2565) ว่า บริษัท บ้านปู จำกัด (มหาชน) หรือ BANPU คงคำแนะนำ “ซื้อ” ที่ราคาเป้าหมายปี 2565 ที่ 15.00 บาท อิงวิธี SOTP ประเมินว่า BANPU จะรายงานกำไรสุทธิไตรมาส 1/2565 ที่ 8.9 พันล้านบาท (โต 482% เทียบช่วงเดียวกันของปีก่อน, โต 156% เทียบไตรมาสก่อนหน้า) โดยสูงขึ้น เทียบช่วงเดียวกันของปีก่อน หลักๆตามราคาถ่านหินและก๊าซธรรมชาติที่ปรับตัวดีขึ้นและการรับรู้กำไรจากการขายบริษัท Sunseap Group Pte,Ltd. (ประเมินที่ 5.1 พันล้านบาท (หลังหักภาษี))
ขณะที่เพิ่มขึ้น เทียบไตรมาสก่อนหน้า หลักๆจากผลขาดทุนจากกิจกรรมป้องกันความเสี่ยง (hedging loss) ที่ต่ำลง หลังจากบริษัทมีแผนลดปริมาณการประกันความเสี่ยง (hedged volume) ในขณะที่คาดว่าบริษัทจะมีกำไรปกติที่ 7.2 พันล้านบาท (โต 811% เทียบช่วงเดียวกันของปีก่อน, ลดลง 34% เทียบไตรมาสก่อนหน้า) ลดลง เทียบไตรมาสก่อนหน้า หลักๆจากปริมาณการผลิตที่ลดลงเนื่องจากฝนตกหนักและแผนการย้าย long wall ในไตรมาส
โดยยังคงประมาณการกำไรสุทธิปี 2565-2566 ที่ 13.0 พันล้านบาท และ 12.7 พันล้านบาท ตามลำดับ เทียบกับกำไรสุทธิปี 2565 ที่ 9.9 พันล้านบาท โดยมีปัจจัยผลักดันจาก 1) ปริมาณการผลิตถ่านหินของธุรกิจในอินโดนีเซียและออสเตรเลียที่สูงขึ้น 2) การรับรู้ผลประกอบการของโครงการ Barnett เต็มปี และ 3) Hedging loss ที่ต่ำลง ราคาหุ้น outperform SET 16% ในช่วง 6 เดือนที่ผ่านมา สอดคล้องกับแนวโน้มราคาถ่านหินที่ปรับตัวสูงขึ้นจากความกังวลด้านอุปทานตึงตัว หากกำไรปกติไตรมาส 1/2565 เป็นไปตามที่คาด กำไรปกติไตรมาส 1/2565 จะคิดเป็น 56% ของประมาณการทั้งปีของเรา
นอกจากนี้จากแนวโน้มราคาถ่านหินและก๊าซฯที่แข็งแกร่งในไตรมาส 2/2565 จึงเชื่อว่าจะมี upside ต่อประมาณการกำไรทั้งปี ซึ่งอาจจะทำการทบทวนอีกครั้งหลังเข้าร่วมประชุมนักวิเคราะห์เพื่ออัพเดตแผนธุรกิจของบริษัทแล้ว